***4. melléklet*** *a 14./2015. (V.28.) önkormányzati rendelethez*

**FOGALOMMEGHATÁROZÁS**

**1. Átmenő telek:** az építési telek két, egymással szemben lévő, közterületi telekhatárral rendelkezik.

**2. Főépület:** a telek rendeltetése szempontjából meghatározó, utcaképet formáló épület,

**3. Melléképület**: a főépület rendeltetésszerű használatát kiegészítő épület, építmény.

**4. Kertépítészeti terv:** önálló kertépítészeti létesítmény (közpark, közkert, szabadidőpark, kegyeleti park) engedélyezési szintű tervdokumentációja, melynek favédelmi tervet, kertrendezési tervet, növénykiültetési tervet (fás növények és évelők csoportjainak jelölésével), finom tereprendezési tervet (M 1:200); a tervezett kerti építmények terveit (M 1:100) és az e munkarészekhez tartozó műleírásokat kell tartalmaznia.

**5. Kialakult, beépített tömb, terület:** a belterületen, a beépítésre szánt területeken a telektömbben 75%-ban beépültek a telkek a földhivatali nyilvántartás szerint.

**6. Szerkezeti jelentőségű külterületi földút:** a közúti úthálózattal kapcsolatot biztosító földút, ami szervezi és gyűjti a mezőgazdasági területekre irányuló forgalmat.

**7. Terepszint alatti beépítettség**: az épület alatti pinceszint és a terepszint alatti építmények bruttó alapterületének együttese.